Skalny lěpjenk

Skalny lěpjenk (Silene rupestris) je rostlina ze swójby  nalikowych rostlinow (Caryophyllaceae). 

 Wopisanje 
Skalny lěpjenk je naha rostlina, kotraž docpěwa wysokosć wot 10 hač 25 cm.

Łopjena su jejkojće-lancetojte, wótre, sedźace a namódreń zelene.

Kćěje wot julija hač awgusta. Běłe hač róžojtočerwjene kćenja steja w widlicojće rozhałuzowanym kwětnistwje. Krónowe łopješka su dwójce tak dołhe kaž blědozelene, tupje zubate keluškowe łopješka. 

 Stejnišćo 
Rosće na suchich, kamjentnych, małowapnitych zwisach.

 Rozšěrjenje 
Rostlina je w horinach Europy rozšěrjena.

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 46 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Nalikowe rostliny